Gansbaai Tennisnuus | Gansbaai Explore
Published: 06 March 2014, By: Gansbaai Courant, Category: Gansbaai Community
Die Gemengde Liga vir 2014 staan nou einde se kant toe. Gansbaai het vanjaar in die 2de liga ingeskryf en het teen Montagu, Napier, Robertson en Worcester gespeel. Ongelukkig het Bonnievale al vroeg in die liga onttrek weens 'n tekort aan spelers. Die meeste van die spanne het maar gesukkel om weekliks die span vol te kry vir elke wedstryd.
Baie dankie aan die volgende spelers wat beskikbaar was die seisoen: Emeke Stieger, Alta v Niekerk, Lyn Bouchier, Lisel Joubert, Marina Snyders (nou ook 'n lid van ons klub - welkom aan jou!), Graham Stieger, Leandro Lodewyk, Daniël Geldenhuys, Gerhard Germishuys, Deon Gresse, Delbert Grebe en Abe Abrahams.
Ons het eerste teen Montagu gespeel en gewen met 6 - 2 (12 - 4). Daarna klop ons vir Napier met een stel 4 - 4 (9 - 8). Ongelukkig verloor ons 7 - 1 (14 - 3) teen Robertson. Die afgelope Saterdag het ons op Worcester gaan speel en na 'n paar lang, taai wedstryde daar, gewen met 5 - 3 ( 11 - 8).
Die finale word Saterdag 15 Maart op Robertson gespeel. Tans is ons span in die tweede plek wat moontlik deurgaan na die finaal, maar Montagu wat derde lê, moet nog 'n wedstryd voltooi.
Ons speel Woensdagoggende by die munisipale bane vanaf 09:00 en Saterdae by die skool se bane vanaf 14:00. Almal is welkom om by ons aan te sluit vir 'n potjie tennis.
Daniël 072 117 3473